Asbjørn Aamodt

Asbjørn Toralf Aamodt (1893–1966) var en norsk kunstner, kunstkritiker og fotballspiller. Asbjørn Aamodt var far til lyrikeren Bjørn Aamodt.

Aamodt var målvakt på Larvik Turn og fikk to kamper for Norges herrelandslag i fotball. I den første, borte mot  (Moskva, 14/9-13) ble resultatet 1–1 og dermed landslagets første kamp uten tap. I hans andre landskamp var motstanderen  (25/10-14) og resultatet ble 0–7. Han var tapende finalist i norgesmesterskapet i 1919 som keeper for Frigg og i 1923 for Lyn.

Aamodt studerte på Statens håndverks- og kunstindustriskole under Christian Krohg. Han debuterte på Høstutstillingen i 1914. Han var avistegner i VG (1917–1922) avbrutt av studietur til Paris (1920), deretter tegner for Dagbladet (1922–1925), før han arbeidet for Arbeiderbladet, da også som kunstanmelder. Her ble han kjent da han i protest mot det rådende kunstsyn (og under pseudonymet Aakervik) i 1934 sendte inn, og fikk antatt ved Høstutstillingen, det raskt sammensatte og middelmådige maleriet «På vei til løkka». Blant andre kjente arbeider han utførte kan nevnes maleri av Herman Wildenvey, samt dekorasjoner i «Aamodtsalen» på Hotel Wassilioff i Stavern, ved Fredriksvern kunstnerkoloni og Citadelløya, der han bodde rundt 1925. 
Festsalen ved Korni fabrikkers festsal ble dekorert av ham i 1954.Sigurd H. Unneberg, Håndverk, industri og handel  fra Sem og Slagen bygdebok.

Han reiste mye, skrev Reiser og riss (Cappelen 1944), og flere maleri er fra disse som Hvit på sort (1939). Aamodt var også mye brukt illustratør til andres bøker, så som Oskar Braatens Oslo-fortellinger (1935) og Aksel Amundsens Oslo Bryggearbeideres Forening gjennom 75 år (1957).

Etter hvert flyttet han tilbake til farens (malermester Thorvald Aamodt) villa «Solbakken» i Nansetveien 43 på Nanset. Aamodt omkom da denne brant ned, en brann hans tre søstre overlevde.Asbjørn Aamodt brant inne, VG (24.1.1966)

 Referanser 

 Eksterne lenker 


Kategori:Norske malere
Kategori:Norske tegnere
Kategori:Norske illustratører
Kategori:Norske sakprosaforfattere
Kategori:Norske kunsthistorikere
Kategori:Norske avistegnere
Kategori:Fotballspillere for Larvik Turn IF
Kategori:Fotballspillere for Frigg Oslo FK
Kategori:Fotballspillere for Lyn Fotball
Kategori:Norske fotballspillere
Kategori:Norske landslagsspillere i fotball for herrer
Kategori:Personer fra Larvik kommune